# data[].attributes.headline
🥰 เรื่องที่ 1 : การเดินทางที่แสนประทับใจ กับ ครั้งหนึ่งในชีวิต...เราคือผู้พิชิตภูกระดึง🍁

# data[].attributes.subject
🥰 เรื่องที่ 1 : การเดินทางที่แสนประทับใจ กับ ครั้งหนึ่งในชีวิต...เราคือผู้พิชิตภูกระดึง🍁

# data[].attributes.body
👣 เป็นการเดินทางด้วยเท้าที่ไกลที่สุดในชีวิต ท้าทาย และตื่นเต้นที่สุดในชีวิต  🤯
ภูกระดึงในช่วงตุลาคม-กุมภาพันธ์ บรรยากาศก็จะครึกครึ้น เต็มไปด้วยนักท่องเที่ยวที่หลั่งไหลขึ้นไปชมความงามที่หลากหลายบนยอดภูกระดึง และจุดเช็ดอินที่สำคัญคงไม่พ้นใบเมเปิ้ลสีแดงที่ช่วยเติมสีสันบนภูกระดึงให้สวยงามสดใส อีกทั้งยังช่วยดึงดูดผู้คนทั่วสารทิศ ที่ยอมเดินขึ้นไปชมเมเปิ้ลแดงสักครั้งในชีวิตให้ได้ 🍁
🌤️ แต่ในช่วงฤดูร้อนประมาณต้นเดือนเมษา ภูกระดึงกลับเงียบเหงา ในวันนั้นทางเจ้าหน้าที่แจ้งว่า มีคนขึ้นภูกระดึงไปกับเราแค่เพียง 6 คนเท่านั้น เราคือ คนที่ 3-4 ที่ขึ้นในวันนั้น เมื่อถึงเวลา 9 โมงตรง เรา 2 คนเริ่มขึ้นภูกระดึงกัน เส้นทางขึ้นจะประกอบไปด้วย 10 ฐาน แต่ละฐานจะมีความแตกต่างกัน แต่ที่เหมือนกัน คือ จะมีจุดพัก และของกินอร่อยๆ ให้เรา2 คนได้สัมผัส เราทั้ง 2 แบกสัมภาระทั้งหมดที่มีขึ้นภูด้วยตนเอง เดินขึ้นไปประมาณ 3 ฐาน พบเจอเพื่อนร่วมทางเป็นเด็กผู้หญิง 2 คน เรา 2 คนดีใจมาก ตลอดเส้นทางที่เดินขึ้นเราจะไม่รู้สึกโดดเดี่ยว เพราะเราจะเจอนักท่องเที่ยวที่เดินลงมาเป็นระยะๆ และให้กำลังใจเราตลอดเส้นทาง ซึ่งเป็นสิ่งที่เราประทับใจมาก ทำให้เรามีกำลังใจที่จะเดินขึ้นได้ต่อไปเรื่อยๆ💗
🐘🦣 เมื่อมาถึงฐานที่ 7 มีเจ้าหน้าที่เดินมาพบกับเราและแจ้งเราว่า มีช้างป่าออกอาละวาดอยู่ใกล้กับเส้นทางของนักท่องเที่ยวที่เรากำลังเดินขึ้น นี้เป็นสิ่งที่เราไม่ได้คาดคิดไว้ก่อนเดินทางมาที่นี่ และนี้ไม่ใช่แผนซ้อมเหตุใดๆ เรากำลังอยู่กับเหตุการณ์จริงที่ตลอดเส้นทางมีร่องรอยของช้างป่าจำนวนมาก ไม่ว่าจะเป็นรอยเท้า มูลช้างสดๆ เปลือกต้นไม้2 ข้างทางที่มีรอยฉีกขาดเพราะงาช้าง เสียงร้องของช้าง บางฐานพ่อค้าแม่ค้าต้องเดินทางหนีช้างลงภูไปก่อน เพราะเกรงจะได้รับอันตราย แต่สิ่งทำให้เราอุ่นใจ คือ เจ้าหน้าที่พยายามวิทยุถามเจ้าหน้าที่ท่านอื่นๆ ที่อยู่ประจำแต่ละจุดอยู่ตลอดเส้นทางของนักท่องเที่ยวว่าสามารถเดินทางขึ้นได้อย่างปลอดภัย ให้เดินทางขึ้นไปได้เลย  แต่เราต้องเร่งฝีเท้าให้เร็วที่สุด ต่อให้ฐานด้านบนจะสูงชันแค่ไหนแต่เราก็พาร่างกายอันแสนจะอ่อนล้าขึ้นไปถึงจุดเช็คอินจนสำเร็จอย่างปลอดภัย  ต้องขอบคุณเสียงช้างตลอดเส้นทางที่ทำให้เราแบกร่างกายและสัมภาระขึ้นถึงเส้นชัย และทำเวลาไปได้แค่ประมาณ 4 ชั่วโมงเศษ เป็นเวลาที่ดีเลยทีเดียวสำหรับครั้งแรกของเรา2คน💕
💓 นี้เป็นเหตุการณ์ความประทับใจที่สุดในชีวิต เพราะตลอดเส้นทางที่ยากลำบาก เจอแดด ลม ฝน สัตว์ป่า การเดินทางด้วยเท้าที่ไม่ต่ำกว่า 30 กิโลเมตร เรา 2 คนได้รับมิตรภาพที่ดีตลอดเส้นทาง ความรัก กำลังใจจากทุกคน ตลอดจนคนข้างๆเรา ที่เดินจับมือเราก้าวไปพร้อมกันทุกเส้นทาง🤝

📝 ปล.และเราคงได้เจอกันอีกสักครั้งนะ......ภูกระดึง🌲

# data[].attributes.headline
📖เรื่องที่ 2 : เส้นทางชีวิต...ที่ประทับใจ กับ โอกาสสำคัญ...ของการได้มาเป็นครู🧑‍🏫

# data[].attributes.subject
📖เรื่องที่ 2 : เส้นทางชีวิต...ที่ประทับใจ กับ โอกาสสำคัญ...ของการได้มาเป็นครู🧑‍🏫

# data[].attributes.body
💕เป็นครูไม่ง่าย..แต่ไม่ยากเกินไปถ้าเราตั้งใจทำด้วยใจรัก💗
👩‍❤️‍👨โอกาสของการมาเป็นครูนั้น..ไม่ใช่เรื่องง่าย เพราะเราไม่ได้เรียนจบครูมาโดยตรง...แค่คนที่เรียนจบมา...บางคนยังไม่ได้มีโอกาสสอน....นี้ถือว่าเป็นโอกาสสำคัญของฉันและฉันจะทำมันให้ดีที่สุด ✌️🤟
👶สำหรับอาชีพครูคำๆ นี้อาจดูเหมือนคำที่สั้นๆง่ายๆเป็นอาชีพที่สบายในสายตาของใครหลายๆ แต่ความเป็นจริงภาระของครูมันช่างยิ่งใหญ่ เมื่อก่อนไม่เคยคิดเลยว่าอาชีพครูเป็นอาชีพที่ต้องใช้ความอดทน อดกลั้น และความมานะ พยายามอย่างสูง ในการที่จะขัดเกลาเด็กนักเรียนของตนให้เติบโตเป็นคนดีของสังคม ต้องรับผิดชอบต่อหน้าที่ ต้องทำงานหลายๆอย่างได้พร้อมๆกัน การเป็นครูนั้นไม่ได้เป็นแค่อาชีพเดียวเท่านั้น แต่มันยัง ต้องเป็นทั้ง พยาบาล หมอ ตำรวจ  นักบัญชี เจ้าหน้าที่ธุรการ นักการภารโรง ช่างตัดผม นักโภชนาการ และฯลฯ  การเป็นครูมันจึงไม่ใช่แค่สอน และให้ความรู้แต่มันคือการเอาใจใส่นักเรียนในทุกๆเรื่อง  เพื่อให้นักเรียนของเราประสบความสำเร็จในชีวิต และสามารถใช้ชีวิตร่วมกับผู้อื่นได้อย่างมีความสุข 💌

💝 ต ลอดของการเป็นครูมา 2 ปีมีเรื่องราวที่ทำให้เราประทับใจหลายเรื่องราว ไม่ว่าจะเป็นการได้เห็นเด็กคนนึงเติบโตเรื่อยๆ และเติบโตไปในทิศทางที่ดีขึ้นทั้งด้านสติปัญญา การใช้ชีวิตร่วมกันกับผู้อื่น การได้เห็นลูกศิษย์ประสบความสำเร็จ ประกอบอาชีพสุจริต และเป็นพลเมืองดีของประเทศ  เป็นต้น🎀

# data[].attributes.body
👩‍❤️‍💋‍👩มิตรภาพที่ยาวนาน..ตั้งแต่เราอายุ 11-12 ปี
👩‍❤️‍👩 เราเจอกันตั้งแต่เราสองคนเรียนอยู่ประถม....เราต่างโรงเรียนแต่เจอกันเวลาแข่งขันวิชาการต่างๆ ตลอด..เรามักจะจำกันได้เสมอ💞
🎓 เมื่อจบประถมศึกษาปีที่ 6 เราต้องไปเรียนปรับพื้นฐานเพื่อเตรียมตัวขึ้นมัธยมศึกษาปีที่ 1 เราก็ยังเป็นเพื่อนที่นั่งโต๊ะเดียวกัน เรียนด้วยกัน จนเมื่อมีการสอบเพื่อนเลือกห้องเรียน เราก็ได้อยู่ห้องเรียนเดียวกัน และสุดท้ายเราก็ได้กลายเป็นเพื่อนที่สนิทกัน เป็นบัดดี้ที่รู้ใจกันตั้งแต่มัธยมศึกษาปีที่ 1 จนจบมัธยมศึกษาปีที่ 6 เมื่อจบมัธยมศึกษาปีที่ 6 เราก็ได้ไปเรียนมหาวิทยาลัยเดียวกัน อยู่หอพักเดียวกัน เมื่อเรียนจบปริญญาตรี เราจากกันครั้งแรก....เราต่างต้องแยกย้ายกันไปทำงาน แต่ระยะทางที่ห่างไกล ไม่ได้ทำให้มิตรภาพเราไกลห่างเลย เรายังเป็นเพื่อนที่คุยกัน รับฟังกันและกัน แลกเปลี่ยนความคิด ปรึกษาปัญหาชีวิตได้ทุกปัญหา
💗จนตอนนี้เราอายุ 28 ปี ย่าง29 ปี กับการได้เจอกันกับมิตรภาพ 16 ปี ย่าง 17 ปีไม่เคยเลือนหายไปเล ย👩‍❤️‍💋‍👩

# data[].attributes.body
🕒 เวลาพักผ่อนที่ดีที่สุดของเรา ก็คือเวลาดูซีรีย์
🌝 ปกติเป็นคนที่ชอบดูซีรีย์มากๆไม่ว่าจะเป็นซีรีย์ฝรั่งหรือซีรี่ย์เกาหลี....แต่ไม่เคยเปิดใจให้กับซีรีย์จีนเลย.....จนกระทั่งได้เปิดใจดูเรื่องปรมาจารย์ลัทธิมาร...มีทั้งหมด 49 ตอน และเราดูจบภายใน 2 วัน 3 คืน แทบไม่ได้หลับไม่ได้นอน (🌞กลางวันทำงาน 🌛กลางคืนปั่นซี่รีย์🌛)ด้วยเนื้อเรื่องที่น่าสนใจมาก สนุก ตลก แปลก แหวกแนว และตื่นเต้นตลอดเวลา....และจากซี่รีย์ เรื่องนี้ทำให้เราเป็นแฟนคลับคู่เอกของเรื่อง คือ พี่เซียวจ้านและน้องอี้ป๋อ จนต้องไปตามเก็บผลงานเรื่องอื่นๆ ของทั้ง 2 คนจนครบหมด และตอนนั้นติดแหง็กอยู่กับซี่รี่ย์จีนหลายๆ เรื่อง แต่ตอนนี้เวลาเรียนและเวลาทำงานทำให้เราห่างหายจากการวงการดูซีรีย์มานานพอสมควรเลย ได้แต่ปลอบใจตัวเองว่ารีบเคลียร์งานให้เสร็จจะได้ไปดูซีรี่ส์ที่กองสูงเท่ากับกองงาน😪

# data[].attributes.body
🧋ชาไข่มุก ....กินทีไรก็มีความสุข🤗
🥱เป็นคนหนึ่งที่กินชาไข่มุกทุกวัน....ถ้าไม่ได้กินจะต้องหงุดหงิด ไม่มีแรงทำงาน  เมนูสุดโปรดก็คือ ชานมไต้หวันไข่มุก กับ ชาเขียวไข่มุก
🚗เคยมีครั้งหนึ่งที่จะต้องเดินทางไกลและคุณพ่อต้องทำเวลาในการเดินทาง ซึ่งพ่อเป็นคนขับรถ แต่พ่อก็ไม่ยอมหยุดรถที่ร้านชาไข่มุกให้เราและเราก็น้ำตาไหลมาตลอดทางประมาณ 70 กิโลเมตร (เราไม่ได้จะงอแงแต่น้ำตามันไหลเอง😂)จนสุดท้ายพ่อต้องยอมแพ้ แวะร้านชานมไข่มุกให้เราได้กิน
🥰 ที่จริงแล้วพ่อไม่อยากให้เรากิน  เพราะค่อนข้างเป็นห่วงเรา....กลัวเราเป็นเบาหวาน จนตอนนี้ต้อง พยายามลดกินน้ำตาล ลดแป้ง อาหารอย่างอื่น เพื่อเราจะกินชาไข่มุกไดโดยไม่รู้สึกผิดต่อร่างกายมาก🧋